Legend of Halcinano. 239 



MOKUNA II. 



No KA LOHE ANA O AlKANAKA, KA Moi O OaHU, I KO KaMALALAWALU Ui, KiI IA 

 OIA. — No KONA HoOKO OLE ANA I KE KaUOHA, HoOUNA O Ai KANAKA I KA PuALI 



Koa e Kaua IA Halemano. — Me ka Wahine a me ka Kupunawahine, Hee La- 

 Kou I Molokai. — Alaila, I Kaupo, Kohala a me Hilo. — Laweia o Kamalalawalu 

 E Huaa. — Hoi o Halemano i Kohala.— Hahai kana Wahine. 



A noho iho la o Kamalalawalu me Halemano, ia wa ua kaulana aku ka maikai 

 o Kamalalawalu a lohe o Aikanaka, ke 'Hi nui o Oahu nei, e noho ana ma Ulukou i Wai- 

 kiki. Hoouna aku la o Aikanaka, i na elele e kii ia Kamalalawalu e iho mai e nana aku 

 o Aikanaka i kona wahine maikai, a hiki na elele, hoole mai o Kamalalawalu. Pela ka 

 hoouna ana o Aikanaka i na elele a hiki i ka umi elele, aohe hiki mai, hoouna i kona ku- 

 hina nui, aohe hiki mai. Nolaila, huhu o Aikanaka a hoouna i ke kaua e pepehi ia Hale- 

 mano a me na makua. 



A hiki ke kaua a Aikanaka i Pooamoho ma Halemano, ike nuia aku la o Hale- 

 mano i ka uluwehiwehi o na kanaka i laila, e panee aku ana, i ke kakahiaka nui. Olelo 

 aku ia i ka wahine: "Eia ke kaua a Aikanaka, make kakou. O ka'u no ia e olelo aku 

 ana ia oe, e ka wahine, e iho oe i ka hoouna a ke 'Hi, hoole oe. A laa ka make la. E 

 hele no olua i ka olua hele, e hele no au i ka'u hele." 



Hele aku la o Halemano ma, malaila aku a ke kahawai o Kolekole, malaila aku 

 a Waialua, a Laiewai, a Hauula, malaila aku a Kualoa, a Kahaluu, a hiki i Moelana, he 

 mala awa i laila, haihai iho la o Kaaealii ke kupunawahine o Halemano, i ka lau awa, 

 a pee iho la. 



Eia hoi, ua kauoha o Aikanaka i na mea a pan loa a puni Oahu nei, ina e ike ia 

 Halemano, e pepehi a make, nolaila, akoakoa ae la na kanaka o Koolau a puni, a imi iho 

 la i loko o ka mala awa ma Moelana, aole nae he loaa, no ka mea, ua nalo lakou nei ekolu 

 malalo o ka lau awa i haihai ia ai, e Kaaealii. 



A hoi aku la na kanaka, noho iho la lakou nei a poeleele, hele aku la a hiki ma 

 Kukui i Makapuu, o ia mai. He makamaka no Halemano i laila, kipa aku la lakou i 

 laila, kalua ka puaa, a moa, ai a maona. I aku o Halemano i ke kamaaina: "E alo ae 

 oe ia makou a hiki aku i Molokai." I ke aumoe, holo aku la lakou a pae i Kaunakaha- 

 kai ma Molokai, noho iho la lakou ilaila mahiai, a kokoke e 00 ka ai, holo aku la lakou 

 a pae ma Lele i Maui, noho iho la i laila. Ma keia noho ana a lakou i laila, ike ia aku 



